Republika Hrvatska OŠ KRALJA TOMISLAVA

Klasa:602-02/18-01/03

Urboj:2125/33-06-18-01

Na temelju Zakona o odgoju i obrazovanju u osnovnoj i srednjoj školi („N.N. br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17 i 68/18), Poziva na dostavu projektnih prijedloga „Osiguravanje školske prehrane za djecu u riziku od siromaštva (školska godina 2018./2019.)“ i članka 90 Statuta Osnovne škole KRALJA TOMISLAVA, ravnatelj donosi:

**ODLUKU**

**o kriterijima za uključivanje učenika u Projekt**

**„Osiguranje školske prehrane za djecu u riziku od siromaštva**

**(školska godina 2018./2019.)“**

Članak 1.

Ministarstvo za demografiju, obitelj, mlade i socijalnu politiku dana 10. srpnja 2018. godine objavilo je Poziv na dostavu projektnih prijedloga „ Osiguravanje školske prehrane za djecu u riziku od siromaštva (školska godina 2018./2019.).“ Projekt će se provoditi u okviru Operativnog programa za hranu i/ili osnovnu materijalu pomoć za razdoblje od 2014. – 2020., a financirat će se iz Fonda europske pomoći za najpotrebitije (FEAD-a).

Cilj poziva je ublažavanje najgoreg oblika dječjeg siromaštva, pružanjem nefinancijske pomoći djeci u siromaštvu ili u riziku od siromaštva i to u vidu podjele obroka u osnovnim školama.

Ciljne skupine navedenog Poziva su djeca koja žive u siromaštvu ili su u riziku od siromaštva, te koja su polaznici obveznog osnovnoškolskog programa i definirana su kao najpotrebitija prema kriterijima.

Članak 2.

Tablica 1. Kriteriji za određivanje ciljne skupine

|  |  |
| --- | --- |
| **KRITERIJI** | **POTREBNA DOKUMENTACIJA** |
| Djeca iz višečlane obitelji (obitelj s troje ili više djece) | Rodni listovi djece, potvrde o školovanju i drugi dokumenti |
| Djeca bez odgovarajuće roditeljske srbi, djeca koja se nalaze na skrbi izvan vlastite obitelji (udomiteljskoj obitelji), djeca s poteškoćama u ponašanju | Rješenje o priznavanju prava u sustavu socijalne skrbi |
| Djeca jednoroditeljskih obitelji | Smrtni list, Odluka o socijalnoj skrbi |
| Djeca korisnika zajamčene minimalne naknade ili druge naknade sukladno Zakonu o socijalnoj skrbi (doplatak za pomoć i njegu, osoba invalidnina i sl.) | Rješenje centra za socijalnu skrb o ostvarivanju prava |
| Djeca iz obitelji koje su korisnici prava na doplatak za djecu | Rješenje o priznavanju prava na doplatak za djecu, potvrda o primanju doplatka za djecu |
| Djeca kojoj su jedan ili oba roditelja nezaposleni | Potvrda o vođenju o evidenciji Hrvatskog zavoda za zapošljavanje ili drugi dokument koji dokazuje kriterij |
| Djeca romske i/ili ostalih nacionalnih manjina | Rodni list djeteta |
| Djeca s teškoćama u razvoju/težim zdravstvenim teškoćama | Rješenje o priznavanju prava u sustavu socijalne skrbi ili mišljenje relevantnog tijela, nalaz vještaka te druga dokumentacija koja dokazuje navedeni kriterij |
| Obitelji u kojoj jedan ili oba roditelja (članovi obitelji) teže bolesna/osobe s invaliditetom | Zdravstvena dokumentacija |
| Djeca u riziku od siromaštva, koja se po osobnoj procjeni djelatnika škole ili centra za socijalnu skrb nalaze u nepovoljim osobnim, socijalnim ili materijalnim okolnostima | Mišljenje/ izjava školskog pedagoga, učitelja, ravnatelja, socijalnog radnika i dr. |

Članak 3.

Kako bi učenik bio prihvatljiv za sudjelovanje u Projektu, Školi je potrebno dostaviti dokaz o ispunjavanju kriterija. Na Projekt se mogu prijaviti učenici koji nisu ostvarili pravo na besplatan obrok po drugoj osnovi, te koji ispunjavaju neki od gore navedenih kriterija i posjeduju dokaz o tome.

Članak 4.

Rok za dostavu potrebne dokumentacije za sudjelovanje u Projektu je do 14.09.2018. godine.

U Udbini, 06.09.2018.g. Ravnatelj Škole

Mirko Dragičević, prof.